paragraph_text: U gornjem toku protiče kroz usku, do 300 m duboku klisurastu dolinu, iz koje izlazi kod Pljevalja. Nakon proticanja kroz Pljevaljsku kotlinu, ponovo ima karakter planinske rijeke. U donjem toku, nizvodno od pritoke Kamenice, opet teče kroz duboku dolinu, s mjestimičnim erozijsko-tektonskim proširenjima. Od Vikoča do ušća teče teritorijom Bosne i Hercegovine.